  Анжелика Тихонова корреспондент Пельняньлы дунъёс 2019-тӥ ар ӵоже Удмуртиын 3 процентлы будӥзы. «Пельняньлэн дунневыл нуналэз» фестиваль ортчон вакытэ Удмуртстат лыдъяз, кызьы вошъяськизы элькунамы улӥсьёслэн яратоно сиёнзылы дунъёс.  2019-тӥ арын толсуре Удмуртиысь лавкаосын килограмм пельнянь шорлыдын 265 манет сылэ вал, ар ӵоже со 3 процентлы дунояз. Со дыре ик инфляция но кылем ар ӵоже 2,4 процент луиз Пусъём, пельнянь Россиын кемалась огез яратоно сиён луэ ини, соин ик 1994-тӥ арын со дунъёссэс чакласа возёно сиён-юонъёс пӧлы пыриз. Со аре ик пельнянь ар ӵоже куинь поллы дунояз, нош инфляцилэн быдӟалаез 304 процент вал. Тодэ вайытом, «Пельняньлэн дунневыл нуналэз» туэ Удмуртилэн кунлыкезлы 100 ар тырмон лы сӥземын но «Ческыт выжыкыл» нимын ортче. Та арня ӵоже Удмуртиын пӧртэм калыкъёсын но соослэн йылолъёсынызы тодматон экскурсиос радъясько, Ижкарын - творчествоя но пельнянь кутонъя мастерскойёс ужало. Фестивальлэн валтӥсь нуналэз 8-тӥ тулыспалэ Ижкарысь Шор площадьын ортчоз. Люкаськемъёс понна семьяен бызьылон, батыръёслэн вожвылъяськонзы, пельнянь возьматон-вузан но мукет шулдыръяськонъёс чакламын.  Тегъёс: Мерлык Удмуртстат дунъёснотарифъёс Удмуртия пельнянь Пельняньлэндунневылнуналэз  